《题永嘉梦草堂》
宋代·真山民

留得斯堂万古名，江山不敢闭英灵。池光曾染吟边墨，草色犹如梦里青。

南浦诗香流未歇，东家魂冷唤难醒。当时园柳俱尘迹，惟有鸣禽尚可听。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。